ՈՒԵՖԱ Չեմպիոնների Լիգա 2017-2018

ՈՒԵՖԱ Չեմպիոնների Լիգա 2017-2018, Չեմպիոնների Լիգայի 63-րդ մրցաշարը, որը կազմակերպվում է ՈՒԵՖԱ-ի կողմից։
Եզրափակիչը տեղի ունեցավ Կիևի Օլիմպիական մարզադաշտում։ Այստեղ հանդիպեցին Ռեալ Մադրիդը և Լիվերպուլը։ Գործող չեմպիոն Ռեալ Մադրիդը հաղթեց Լիվերպուլին 3-1 հաշվով և 3-րդ անգամ անընդմեջ նվաճեց տիտղոս։ Սա Ռեալի ռեկորդային 13-րդ տիտղոսն էր։
Ռեալ Մադրիդը իրավունք ստացավ մասնակցել 2018 թվականի աշխարհի ակումբային առաջնությանը և մրցել 2017-2018 մրցաշրջանի Եվրոպայի Լիգայի հաղթող Ատլետիկո Մադրիդի հետ 2018 թվականի ՈՒԵՖԱ Սուպեր գավաթի համար։


== Ասոցիացիաների թիմերի տեղաբաշխում ==
Ընդհանուր առմամբ 79 թիմ ՈՒԵՖԱ-ի 55 անդամ երկրներից 54-ի ասոցիացիաներից հնարավորություն ունեին մասնակցել Չեմպիոնների Լիգայի 2017-2018 մրցաշրջանին (բացառությունը Լիխտենշտայնն է, որը չունի ազգային առաջնություն)։ Ամեն երկրի ասոցիացիայից մասնակցող թիմերի քանակը որոշվում է ըստ ՈՒԵՖԱ-ի վարկանիշային աղյուսակի։

1-3 դիրքերը զբաղեցնող ասոցիացիաներից որակավորման իրավունք ունի 4 թիմ
4-6 դիրքերը զբաղեցնող ասոցիացիաներից որակավորման իրավունք ունի 3 թիմ
7-15 դիրքերը զբաղեցնող ասոցիացիաներից որակավորման իրավունք ունի 2 թիմ
16-55 (բացի Լիխտենշտայնից) դիրքերը զբաղեցնող ասոցիացիաներից որակավորման իրավունք ունի 1 թիմ
2016-2017 մրցաշրջանի Չեմպիոնների Լիգայի և 2016-2017 մրցաշրջանի Եվրոպայի Լիգայի հաղթողները ստանում են որակավորվելու լրացուցիչ իրավունք, եթե նրանք չեն հայտավորվում Չեմպիոնների Լիգային ազգային առաջնության միջոցով։ Քանզի մի երկրից առաջնության մասնակիցների առավելագույն քանակը 5-ն է, եթե նախորդ մրցաշրջանի Չեմպիոնների Լիգայի և Եվրոպայի Լիգայի հաղթողները նույն 1-3 վարկանիշն ունեցող ասոցիացիայից են, և երկուսն էլ չեն կարողացել հայտավորվել Չեմպիոնների Լիգային ազգային առաջնության միջոցով, իրենց ազգային առաջնությունում 4-րդ տեղը գրաված թիմը ստանում է միայն Եվրոպայի Լիգային մասնակցելու իրավունք։
2016-2017 մրցաշրջանի Չեմպիոնների Լիգայի հաղթողը՝ Ռեալ Մադրիդը որակավորվել է Չեմպիոնների Լիգային ազգային առաջնության միջոցով, հետևաբար՝ լրացուցիչ որակավորում պետք չէ։
2016-2017 մրցաշրջանի Եվրոպայի Լիգայի հաղթողը՝ Մանչեսթեր Յունայթեդը չի որակավորվել Չեմպիոնների Լիգային ազգային առաջնության միջոցով, հետևաբար՝ լրացուցիչ որակավորում պետք է։Կոսովոն, որը դարձել է ՈՒԵՖԱ-ի անդամ 2016 թվականի մայիսի 3-ին, նշեց իր դեբյուտը Չեմպիոնների Լիգայի որակավորման փուլում։


=== Ասոցիացիաների վարկանիշային աղյուսակ ===
2017-2018 մրցաշրջանի համար ասոցիացիաների տեղերը սահմանված են ըստ 2016 թվականի վարկանիշային աղյուսակի, որը հաշվի է առնում ակումբների ելույթները եվրոպական առաջնություններում 2011-2012 և 2015-2016 թվականներին։
Անկախ թիմերի քանակից ըստ ասոցիացիայի դիրքի, երկրները կարող են ունենալ լրացուցիչ մասնակից.

(ԵԼ) – Լրացուցիչ տեղ Եվրոպայի Լիգայի հաղթողի համար։


=== Մասնակիցների տեղաբաշխում ըստ փուլերի ===
Չեմպիոնների Լիգայի և Եվրոպայի Լիգայի չեմպիոնները առանց որակավորման անցնում են Չեմպիոնների Լիգայի խմբային փուլ։ Այնուամենայնիվ, Չեմպիոնների Լիգայի 2016-2017 մրցաշրջանի չեմպիոն Ռեալ Մադրիդը արդեն որակավորվել էր առաջնության խմբային փուլ որպես Լա Լիգայի չեմպիոն, և Չեմպիոնների Լիգայի չեմպիոնի պաշտոնը տրվեց Եվրոպայի Լիգայի գործող չեմպիոն Մանչեսթեր Յունայթեդին։


=== Թիմեր ===
Նախորդ մրցաշրջանում ազգային առաջնությունում գրաված տեղերը գրված են փակագծերում (ՉՀ՝ Չեմպիոնների Լիգայի գործող չեմպիոն; ԵԼ՝ Եվրոպայի Լիգայի գործող չեմպիոն)։


== Փուլերի և վիճակահանության ամսաթվեր ==
Բոլոր վիճակահանությունները կայանում են ՈՒԵՖԱ-ի գլխամաս Նիոնում, Շվեյցարիա, եթե ուրիշ տեղ չի որոշվում։


== Որակավորման փուլ ==
Որակավորման և փլեյ-օֆֆի փուլերում թիմերը բաժանվում են 2 մասի ըստ գործակիցների։ Նույն ասոցիացիայից թիմերը չեն կարող խաղալ իրար դեմ։


=== Առաջին փուլ ===
Որակավորման առաջին փուլի վիճակահանությունը տեղի ունեցավ 2017 թվականի հունիսի 19-ին Նիոնում, Շվեյցարիա։
Այս փուլի առաջին խաղերն անցկացվեցին հունիսի 27-ին և 28-ին, իսկ երկրորդ խաղերը՝ հուլիսի 4-ին։


=== Երկրորդ փուլ ===
Որակավորման երկրորդ փուլ վիճակահանությունը տեղի ունեցավ 2017 թվականի հունիսի 19-ին Նիոնում, Շվեյցարիա։
Այս փուլի առաջին խաղերն անցկացվեցին հուլիսի 11-ին, 12-ին և 14-ին, իսկ երկրորդ խաղերը՝ հուլիսի 18-ին և 19-ին։


=== Երրորդ փուլ ===
Որակավորման երրորդ փուլիռա վիճակահանությունը տեղի ունեցավ 2017 թվականի հուլիսի 14-ին Նիոնում, Շվեյցարիա։
Երրորդ որակավորման փուլի փուլ բաժանվեցին 2 մասի՝ Չեմպիոնների ուղի (ազգային առաջնությունների չեմպիոնների համար) և Լիգայի ուղի (ազգային առաջնությունների ոչ-չեմպիոնների համար)։ Երրորդ փուլում պարտվող թիմերը խաղացին 2017-2018 մրցաշրջանի Եվրոպայի Լիգայի որակավորման փուլում։
Այս փուլի առաջին խաղերն անցկացվեցին հուլիսի 25-ին և 26-ին, իսկ երկրորդ խաղերը՝ օգոստոսի 1-ին և 2-ին։


=== Որակավորման փլեյ-օֆֆ փուլ ===
Որակավորման փլեյ-օֆֆ փուլի վիճակահանությունը տեղի ունեցավ 2017 թվականի օգոստոսի 4-ին Նիոնում, Շվեյցարիա։
Փլեյ-օֆֆ փուլի խաղերը բաժանվեցին 2 մասի՝ Չեմպիոնների ուղի (ազգային առաջնությունների չեմպիոնների համար) և Լիգայի ուղի (ազգային առաջնությունների ոչ-չեմպիոնների համար)։ Փլեյ-օֆֆ փուլում պարտվող թիմերը խաղացին 2017-2018 մրցաշրջանի Եվրոպայի Լիգայի խմբային փուլում։
Այս փուլի առաջին խաղերն անցկացվեցին օգոստոսի 15-ին և 16-ին, իսկ երկրորդ խաղերը՝ օգոստոսի 22-ին և 23-ին։


== Խմբային փուլ ==
Խմբային փուլի վիճակահանությունը կայացավ Մոնակոյում 2017 թվականի օգոստոսի 24-ին։ 32 ակումբ բաժանվեցին 8 խմբի չորսական անդամով, նույն երկրի ակումբները չէին կարող ընդգրկվել միևնույն խմբում։ Վիճակահանության ժամանակ ակումբները բաժանվեցին չորս զամբյուղի համաձայն հետևյալ պայմանների.
1-ին զամբյուղում ընդգրկվում են ըստ ՈՒԵՖԱ վարկանիշային աղյուսակի լավագույն յոթ առաջնությունների չեմպիոնները և Չեմպիոնների Լիգայի գործող չեմպիոնը։ Քանի որ գործող չեմպիոն Ռեալ Մադրիդը լավագույն յոթ առաջնությունների չեմպիոններից մեկն էր, ութերորդ լավագույն առաջնության չեմպիոնը նույնպես մտավ 1-ին զամբյուղի մեջ։
2-րդ 3-րդ և 4-րդ զամբյուղներում դասավորվեցին մյուս ակումբները ըստ իրենց վարկանիշների։Ամեն խմբում թիմերը խաղում են շրջանաձև համակարգով։ Խմբում առաջին և երկրորդ տեղ գրաված թիմերը անցնում են Չեմպիոնների Լիգայի 1/8 եզրափակիչ, իսկ երրորդ տեղ գրաված թիմերը՝ Եվրոպայի Լիգայի 1/16 եզրափակիչ։ Խաղերը անցկացվեցին 2017 թվականի սեպտեմբերի 12–13-ին, սեպտեմբերի 26–27-ին, հոկտեմբերի 17–18-ին, հոկտեմբերի 31–նոյեմբերի 1-ին, նոյեմբերի 21–22-ին և դեկտեմբերի 5–6-ին։
Ընդհանուր առմամբ 17 երկրի ներկայացուցիչներ հանդես եկան մրցաշարում։ Ղարաբաղը և ՌԲ Լայպցիգը իրենց դեբյուտը նշեցին Չեմպիոնների Լիգայում։ Ղարաբաղը դարձավ առաջին ադրբեջանական թիմը, որը հանդես է եկել Չեմպիոնների Լիգայում։


=== Խումբ A ===


=== Խումբ B ===


=== Խումբ C ===


=== Խումբ D ===


=== Խումբ E ===


=== Խումբ F ===


=== Խումբ G ===


=== Խումբ H ===


== Փլեյ-օֆֆ փուլ ==
Փլեյ-օֆֆ փուլում ակումբները խաղում են միմյանց դեմ երկու խաղ, տանը և դուրսը ձևաչափով, իսկ եզրափակչում հաղթողը որոշվում է միայն մեկ հանդիպման արդյունքով։ Վիճակահանությունները կատարվում են հետևյալ կերպ`

1/8-րդ եզրափակչում խմբում առաջին տեղ գրաված ակումբները առանձնացվում են առանձին զամբյուղում, իսկ երկրորդ տեղ գրավածները մեկ այլ զամբյուղում, վիճակահանության ժամանակ առաջին տեղ գրավածներին բաժին է ընկնում երկրորդ տեղ գրաված ակումբը։ Նույն երկրի կամ նույն խմբի ակումբները չեն կարող ընկնել միմյանց դեմ։
1/4 եզրափակչից այսպիսի սահմանափակումներ չկան և յուրաքանչյուր ակումբ կարող է հանդիպել ցանկացած այլ ակումբի հետ, որը դուրս է եկել 1/4 եզրափակիչ։


=== 1/8 եզրափակիչներ ===
1/8 եզրափակիչների վիճակահանությունը անցկացվեց 2017 թվականի դեկտեմբերի 11-ին Նիոնում, Շվեյցարիա։ Առաջին խաղերը տեղի ունեցան 2018 թվականի փետրվարի 13-ին, 14-ին, 20-ին և 21-ին, երկրորդ խաղերը՝ 2018 թվականի մարտի 6-ին, 7-ին, 13-ին և 14-ին։


=== Քառորդ եզրափակիչներ ===
Քառորդ եզրափակիչների վիճակահանությունը անցկացվեց 2018 թվականի մարտի 16-ին Նիոնում, Շվեյցարիա։ Առաջին խաղերը տեղի ունեցան 2018 թվականի ապրիլի 3-ին և 4-ին, երկրորդ խաղերը՝ 2018 թվականի ապրիլի 10-ին և 11-ին։


=== Կիսաեզրափակիչներ ===
Կիսաեզրափակիչների վիճակահանությունը անցկացվեց 2018 թվականի ապրիլի 13-ին Նիոնում, Շվեյցարիա։ Առաջին խաղերը տեղի ունեցան 2018 թվականի ապրիլի 24-ին և 25-ին, երկրորդ խաղերը՝ 2018 թվականի մայիսի 1-ին և 2-ին։


=== Եզրափակիչ ===

2017-2018 մրցաշրջանի Չեմպիոնների Լիգայի եզրափակիչը կայացավ 2018 թվականի մայիսի 26-ին Կիևի Օլիմպիական մարզադաշտում։ Եզրափակչի «տնային» թիմը վարչական նպատակներով որոշվեց լրացուցիչ վիճակահանությամբ կիսաեզրափակչի վիճակահանությունից հետո։


== Վիճակագրություն ==


=== Լավագույն ռմբարկուներ ===


=== Ամենաշատ գոլային փոխանցումներ ===


=== Խորհրդանշական հավաքական ===


== Ծանոթագրություններ ==


== Արտաքին հղումներ ==
Չեմպիոնների Լիգայի պաշտոնական կայքը